La Liga on palunud Hispaania jalgpalliliidult luba pidada Girona kodumäng Barcelona vastu Miamis. See toimuks sealsel Hard Rock Stadiumil 26. jaanuaril.

"Ma eelistaksin USA-s näha head MLS-i kohtumist, mitte La Liga mängu," sõnas Infantino. "Jalgpalli põhiprintsiibiks on see, et kodumeeskond peab oma kodumängu enda staadionil, mitte teises riigis."

"Tuletan FIFA presidendile meelde, et MLS-is mängivad ka kolm Kanada meeskonda ning Toronto on praegune tiitlikaitsja," vastas Infantinole Twitteris Liga president Javier Tebas.

Oma vastuseisu on avaldanud ka Hispaania alaliidu president ja mängijate ühendus. Mängu USA-s toimumiseks peavad oma nõusoleku andma nii Hispaania jalgpalliliit, Euroopa jalgpalliliit UEFA kui Põhja- ja Kesk-Ameerika alaliit CONCACAF.